רשת מלונות אסטרל

רשת מלונות אסטרל היא חברה פרטית שכוללת שבעה בתי מלון באילת.

הרשת נוסדה על ידי שני אנשי עסקים מאילת, אשר גבאי ובני זרח, בשנת 2003; ראשיתה כבר בשנת 1995, כאשר נבנה "מלון אסטרל נירוונה" המונה כ-80 חדרים. המלון השני שנרכש היה "אסטרל נירוונה קלאב" (2001, לשעבר "אסטרל קורל"), המונה 77 חדרים. המלון השלישי  "אסטרל מאריס" (לשעבר "גלי אילת", "אסטרל סי סייד"); נרכש ב-2003 ומונה 96 חדרים.

בשנת 2005 נרכש "מלון אסטרל ויליג'" (לשעבר "בקעת הירח"), הכולל 182 יחידות נופש. המלון החמישי של הרשת, "מלון אסטרל פאלמה" (לשעבר "מרינה קלאב", "אסטרל מרינה"), הפך לחלק מהרשת ב-2010 וכולל 152 סוויטות וחדרים לזוגות.

בשנת 2015 שופצו מלונות אסטרל מאריס ואסטרל פאלמה מהיסוד בהשקעה של עשרות מיליוני שקלים.

בסוף שנת 2018 נרכש מלון ARIA (יו סוויטס לשעבר) ועבר לניהול הרשת החל מ-2019.

הרשת מנוהלת על ידי בני זרח הממלא את תפקיד המנכ"ל, אשר גבאי אחראי על ייזום ופיתוח עסקי ואילת זרח משמשת כסמנכ"לית שיווק.

בשנת 2019/2018 זכו מלונות אסטרל פאלמה ואסטרל ויליג' במבחנים שונים בערוצי החדשות.

באוגוסט 2021 רכשה הרשת את מלון מלכת שבא באילת מידי יצחק תשובה.

מלונות הרשת
 מלון אסטרל נירוונה קלאב – מלון בשיטת "הכול כלול", סמוך למרכזי הקניות. במלון בריכת שחייה חצי אולימפית, מועדון ילדים, מתקני מים לילדים ופעילויות.
 מלון אסטרל נירוונה סוויטס – מלון בשיטת "הכול כלול", צמוד לאסטרל נירוונה קלאב. חלק מהחדרים מאפשרים לינת משפחות עד הרכב של זוג עם 4 ילדים. במלון בריכת שחייה, מועדון ילדים, מתקני מים ועוד.
 מלון אסטרל מאריס – נמצא צמוד לטיילת ולחוף הים הצפוני של העיר. במלון בריכה המשקיפה אל האופק של הים והרי אדום ואולם כנסים. המלון מעניק חוויית נופש רגועה ואינטימית. במלון חנייה חינם לאורחי המלון, מועדון ילדים ובית כנסת.
 מלון אסטרל פאלמה –מלון סוויטות השוכן בלגונה של אילת, סמוך לאייס-מול. חלק מהחדרים מאפשרים לינת משפחות עד הרכב של זוג עם 4 ילדים. במלון בריכת שחייה, מועדון ילדים ופעילויות ספורט ימי (אפשרות להשכרת סירות קיאק ופדלים לשייט בלגונה בחינם).
 מלון אסטרל ויליג' – מלון עם 186 חדרים צמודי קרקע שבמרכזו בריכת שחייה, סמוך לאייס-מול. במלון מועדון ילדים, פעילויות, ערסלים ומיטות שיזוף מסביב לבריכה, בית כנסת ועוד.
אריאה (Aria) (יו סוויטס לשעבר) - מלון סוויטות 5 כוכבים הצמוד לקניון מול הים. במלון 246 חדרי סוויטות בגדלים וסוגים שונים, מועדון ילדים, בריכת שחייה המשקיפה אל הרי אדום וירידה ישירה לחוף הים. במלון ספא עם סוגים שונים של טיפולים וחדר כושר.
 מלון מלכת שבא - מלון באילת.

קישורים חיצוניים

הערות שוליים

אסטרל
אסטרל